**4ος ΔΙΑΓΩΝΙΣΜΟΣ ΑΦΙΣΑΣ ΠΟΔΗΛΑΤΙΚΗΣ ΒΟΛΤΑΣ 2024 ΠΑΝΕΠΙΣΤΗΜΙΟΥ ΠΑΤΡΩΝ

«ΠΑΜΕ ΜΕ ΠΟΔΗΛΑΤΟ»**
Η Επιτροπή Αθλητισμού του
Πανεπιστημίου Πατρών προκηρύσσει για
4η χρονιά διαγωνισμό δημιουργίας
αφίσας για τη 12η Ποδηλατική Βόλτα του
Πανεπιστημίου Πατρών, με τίτλο «Πάμε με
Ποδήλατο», που θα διεξαχθεί την Κυριακή
19 Μαΐου 2024.

Σκοπός του διαγωνισμού είναι μεταξύ άλλων, σύμφωνα με την
Επιτροπή Αθλητισμού, η κατανόηση
της ωφελιμότητας της μαζικής και δια
βίου χρήσης του ποδηλάτου στην
καθημερινότητά μας και η ανάδειξη της
ενεργούς δράσης των μελών της
πανεπιστημιακής κοινότητας.

Ειδικά χαρακτηριστικά του διαγωνισμού:

\* Συμμετέχοντες: Φοιτητές, Φοιτήτριες
και Προσωπικό Πανεπιστημίου Πατρών, με
ατομική συμμετοχή που μπορούν να
αποτυπώσουν τις ιδέες τους σε μια αφίσα, δίνοντας ταυτόχρονα εξωστρέφεια στη δράση

\* Συμμετοχή: από μια, και μόνο ατομική,
ο/η κάθε διαγωνιζόμενος/η

\* Αξιολόγηση: Επιτροπή Αθλητισμού Πανεπιστημίου Πατρών

\* Τεχνικά χαρακτηριστικά αφίσας:
τετράχρωμη, μέγεθος Α3, κάθετος
προσανατολισμός, να προβλέπεται χώρος
για τα λογότυπα των φορέων υποστήριξης
και για τα λογότυπα των χορηγών

Στο δημιουργικό θα πρέπει να
εμφανίζονται:

\* το ελληνικό λογότυπο του
Πανεπιστημίου Πατρών
\* ο τίτλος: Πανεπιστημιακό Γυμναστήριο
\* ο τίτλος: 12η Ποδηλατική Βόλτα
Πανεπιστημίου Πατρών «Πάμε με
Ποδήλατο»
\* η ημερομηνία πραγματοποίησης:
Κυριακή 19 Μαΐου 2024
\* η ώρα εκκίνησης: 12:00 το μεσημέρι
\* η τοποθεσία εκκίνησης: Πρυτανεία
Πανεπιστημίου Πατρών
\* η τοποθεσία τερματισμού: πλατεία
Γεωργίου
\* η σημείωση: [εγγραφές: από 10:00 πμ.,
εμπρός κτιρίου πρυτανείας]
\* η σημείωση: Αναμνηστικά μπλουζάκια και καπέλα στους συμμετέχοντες
\* η σημείωση: Κληρώσεις ποδηλατικών κρανών στον τερματισμό
\* η σημείωση: θα διατίθεται μικρός
αριθμός ποδηλάτων προς δανεισμό

Χρήσιμες πληροφορίες:

\* Η καλύτερη αφίσα θα τυπωθεί από το
Πανεπιστήμιο Πατρών και ο/η δημιουργός
της θα βραβευτεί με έπαινο ή και
συμβολικά αθλητικά έπαθλα, στην Ημέρα
Αθλητισμού του Πανεπιστημίου Πατρών,
την Τετάρτη το απόγευμα, 5 Ιουνίου 2024,
στο Πανεπιστημιακό Γυμναστήριο
\* Η αφίσα που θα επιλέγει θα
διακοσμεί τους χώρους και τον
ιστότοπο του Πανεπιστημιακού
Γυμναστηρίου.
\* Όσοι ενδιαφέρονται να συμμετέχουν,
θα πρέπει να στείλουν τα έργα τους ως
και την Κυριακή 21 Απριλίου 2024, στο e-mail του
Πανεπιστημιακού Γυμναστηρίου:
usport@upatras.gr με την ένδειξη «Διαγωνισμός
Αφίσας 12ης Ποδηλατικής Βόλτας 2024
Πανεπιστημίου Πατρών», με πλήρη
στοιχεία επικοινωνίας

Για το Πανεπιστημιακό Γυμναστήριο

Ο Συντονιστής

Άρης Αγγελόπουλος

Ε.Ε.Π. Φυσικής Αγωγής